《琐窗寒 姑苏闷雨》
清代·万廷仕

几阵凉风，萧萧瑟瑟，酿成秋雨。无情无绪，看不了窗前树。

湮茅檐，满地浮沤，伤心往事难为据。只庭花数朵，伴侬白昼，嫣然欲语。

延伫。云罅处。日脚射林端，前迷溆浦。雨丝细飏，离墨铜官何所。

且支吾，拭目摊书，午天如暮迷烟雾。想桂花，阴勒空山，目断青枫路。

作者简介：万廷仕（1618-1681），字大士，号馀庵，宜兴人，邑廪生，顺治戊子年（公元1648年）拔贡授河南临漳县知县。享年六十三岁。著有《馀庵集》。